ΓΡΑΠΤΗ ΕΡΩΤΗΣΗ P-0724/01

υποβολή: Luciana Sbarbati (ELDR) προς την Επιτροπή

(6 Μαρτίου 2001)

Θέμα: Διατροφική προστασία και τυπικά προϊόντα

Η εξάπλωση της ΣΕΒ και του αφθώδους πυρετού στην Ευρωπαϊκή Ένωση επιβάλλουν σοβαρό προβληματισμό σχετικά με την παραγωγή και εμπορία σε ευρεία κλίμακα προϊόντων που προορίζονται για ανθρώπινη διατροφή.

Η τυποποίηση των αγορών επέδρασε αρνητικά στην ποιότητα των προϊόντων και την ασφάλειά τους ενώ οι τοπικές παραγωγές και τα τυπικά προϊόντα θα μπορούσαν να αποδειχθούν μία σημαντική εναλλακτική λύση για τους καταναλωτές που χρειάζεται να ανακτήσουν την εμπιστοσύνη τους στην αγορά τροφίμων.

Τα προϊόντα αυτά προσφέρουν ανέκαθεν εγγυήσειςψηλής ποιότητας, παράγονται με εξαιρετική φροντίδα και με διαδικασίες που περνούν από γενιά σε γενιά, δεν προσφέρονται για την οποιαδήποτε παραποίηση και όχι σπάνια, χρησιμοποιούν βιολογικές εκτροφές ή παραγωγές.

Τα επί μέρους προϊόντα, τουλάχιστον στην Ιταλία, κινδυνεύουν να εξαφανισθούν λόγω των προσφάτων ευρωπαϊκών οδηγιών. Τούτο πλήττει πολλούς μικρούς επιχειρηματίες και βλάπτει την πολιτιστική και περιφερειακή παράδοση. Δεδομένου ότι δεν προστατεύονται, εξουσιοδοτείται εντός ΕΕ η κυκλοφορία τροφίμων τα οποία παρασκευάζονται ακόμη και σε τρίτες χώρες, (τυριά, μέλι, αλλαντικά κλπ.) χωρίς καμία επιλογή της πρώτης ύλης που σφετερίζονται το όνομα του βιοτεχνικού προϊόντος και το μιμούνται αναγνωρίζοντάς το ως εμπορικό προϊόν.

Η ΣΕΒ και ο αφθώδης πυρετός κατέδειξαν τις ελλείψεις του παραγωγικού συστήματος σε ευρεία κλίμακα και αποδεικνύουν ότι οι οδηγίες δεν επαρκούν εάν δεν συνοδεύονται από λεπτομερείς ελέγχους.

Με ποιο τρόπο θεωρεί η Επιτροπή ότι πρέπει να αντιδράσει μπροστά στην κατάσταση αυτή έκτακτης ανάγκης και ποια μέτρα προτίθεται να λάβει προκειμένου να διασφαλίζεται η ασφάλεια των καταναλωτών;

Οι νέες προτάσεις της Επιτροπής επί θεμάτωνγιεινής (07/00) σε ποιο βαθμό θα μπορέσουν να εγγυηθούν την ελαστικότητα που απαιτούν οι παραδοσιακές παραγωγές και ποιο περιθώριο θα αφεθεί, κατά την εφαρμογή των οδηγιών αυτών, στην αρμοδιότητα των κρατών μελών;

Δεδομένου ότι τα προϊόντα με το σήμα DOP/IGC στα κράτη μέλη χρειάζονται μεγαλύτερη δημοσιότητα, ποια μέτρα χρησιμοποιεί η Επιτροπή για να προστατέψει τις παραγωγές αυτές που αποτελούν κληρονομιά η οποία είναι εγγύηση ποιότητας που δεν πρέπει να χαθεί και ποια μέτρα θα λάβει για να εμποδίσει την είσοδο στην αγορά ψευδών προϊόντων που τίθενται σε εμπορία με το όνομα των παραδοσιακών προϊόντων;

Απάντηση του κ. Byrne εξ ονόματος της Επιτροπής

(5 Απριλίου 2001)

Η Επιτροπή έχειιοθετήσει μια σειρά μέτρων με στόχο την αντιμετώπιση τόσο της σπογγώδους εγκεφαλοπάθειας των βοοειδών (ΣΕΒ) όσο και των πρόσφατων επιδημικών εκρήξεων αφθώδους πυρετού σε ορισμένα κράτη μέλη. Το Ευρωπαϊκό Κοινοβούλιο ενημερώνεται τακτικά σχετικά με τα μέτρα αυτά και επίσης ενεργεί ως από κοινού νομοθέτης για σημαντικές προτάσεις σύμφωνα με τη διαδικασία της συναπόφασης.

Μια από τις κύριες προτεραιότητες της Επιτροπής είναι να εξασφαλίζει ότι η Κοινότητα διαθέτει τα πιοψηλά πρότυπα για την ασφάλεια των τροφίμων. Αυτό αντανακλάται στο Λευκό βιβλίο για την ασφάλεια των τροφίμων(1), όπου προτείνεται μια ριζοσπαστική, νέα προσέγγιση. Εξαγγέλλει επίσης την ίδρυση της Ευρωπαϊκής Υπηρεσίας Τροφίμων και ενέργειες σε τομείς όπως είναι η νομοθεσία για την ασφάλεια των τροφίμων, οι έλεγχοι για την ασφάλεια των τροφίμων και η ενημέρωση των καταναλωτών. Πολλές από τις ενέργειες που εξαγγέλθηκαν στο Λευκό Βιβλίο βρίσκονται ήδη σε εξέλιξη και η εφαρμογή τους θα επιτρέψει την οργάνωση της ασφάλειας των τροφίμων με πιο συντονισμένο και ολοκληρωμένο τρόπο προκειμένου να επιτευχθεί τοψηλότερο δυνατό επίπεδο προστασίας τηςγείας.

Οι προτάσεις της Επιτροπής στον τομέα τηςγιεινής των τροφίμων(2) ανταποκρίνονται στην ανάγκη δημιουργίαςψηλού επιπέδου προστασίας των καταναλωτών. Επιπλέον από τη δημιουργίαψηλού επιπέδου προστασίας των καταναλωτών οι προτάσεις προβλέπουν, περισσότερο από ό,τι οι ισχύοντες κανόνες για τηνγιεινή τροφίμων που περιέχονται στην οδηγία 93/43/ΕΟΚ του Συμβουλίου της 14ης Ιουνίου 1993 για τηνγιεινή των τροφίμων(3), την απαραίτητη ευελιξία προκειμένου να καλύπτονται οι ανάγκες των επιχειρήσεων που ασχολούνται με παραδοσιακούς τρόπους παραγωγής τροφίμων. Η ευελιξία αυτή εφαρμόζεται χωρίς να διακυβεύονται οι στόχοι της ασφάλειας των τροφίμων. Εφόσον η παραδοσιακή παραγωγή τροφίμων είναι θέμα που από τη φύση του διαφέρει από το ένα κράτος μέλος στο άλλο, και ακόμα και εντός των κρατών μελών, επαφίεται στα κράτη μέλη να αποφασίσουν σχετικά με το επίπεδο ευελιξίας που απαιτείται. Προκειμένου να εξασφαλιστεί η σωστή εφαρμογή της αρχής της ευελιξίας, τα κράτη μέλη που προσφεύγουν στη δυνατότητα αυτή ενημερώνουν σχετικά την Επιτροπή και τα άλλα κράτη μέλη.

Ο κανονισμός (ΕΟΚ) αριθ. 2081/92 του Συμβουλίου της 14ης Ιουλίου 1992(4) καθορίζει κανόνες για την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των τροφίμων σε κοινοτικό επίπεδο. Ο κανονισμός αυτός έχει τρεις κύριους στόχους: την ανάπτυξη περιφερειακών και ειδικών προϊόντων, την ενθάρρυνση της διαφοροποίησης της γεωργικής παραγωγής και την προώθηση της ανάπτυξης των αγροτικών περιοχών. Ο κανονισμός προβλέπει επίσης την προστασία τόσο των καταναλωτών όσο και των παραγωγών.

Πολλοί καταναλωτές ενδιαφέρονται για γεωργικά προϊόντα και τρόφιμα που παράγονται ή/και παρασκευάζονται σε μια ορισμένη γεωγραφική περιοχή λόγω του γεγονότος ότι τα ειδικά χαρακτηριστικά των προϊόντων αυτών αποδίδονται στην περιφέρεια αυτή. Ο κανονισμός (ΕΟΚ) αριθ. 2081/92 του Συμβουλίου παρέχει το νομοθετικό πλαίσιο που εγγυάται ότι οι καταναλωτές δεν εξαπατώνται από την άποψη αυτή. Όμως ο κανονισμός αυτόςποστηρίζει επίσης τις προσπάθειες των παραγωγών να διαθέσουν στην αγορά τα προϊόντα τους, που επιτρέπουν την εξατομίκευση των προϊόντων προστατεύοντάς τα από την κατάχρηση και την αθέμιτη οικειοποίηση. Στην ουσία ο κανονισμός προσφέρει στους παραγωγούς το αποκλειστικό δικαίωμα να χρησιμοποιούν μια καταχωρημένη ονομασία για τα προϊόντα τους.

(1) COM(1999)719 τελικό.

(2) ΕΕ C 365 E της 19.12.2000.

(3) ΕΕ L 175 της 19.7.1993.

(4) ΕΕ L 208 της 24.7.1992.